wannaphong/clean_thaiwikipedia huggingface dataset:
# เคาทู
เคาทู (เสียชีวิต  ค.ศ. 230) มีชื่อในภาษาจีนกลางว่า สฺวี ฉู่  ชื่อรอง จ้งคาง (เป็นขุนพลผู้มีชีวิตในช่วงปลายยุคราชวงศ์ฮั่นตะวันออกและยุคสามก๊กของจีน เคาทูเริ่มรับราชการในฐานะองครักษ์ของขุนศึกโจโฉและภายหลังได้ขึ้นเป็นขุนพลของรัฐวุยก๊กในยุคสามก๊ก เคาทูได้รับการระบุว่าเป็นชายที่ร่างใหญ่และแข็งแรง แต่เป็นคนเรียบง่ายและจริงใจ จึงได้รับฉายาจากลูกน้องว่า "เสือโง่" หลังเคาทูเสียชีวิตได้รับสมัญญานามว่า "จว้างโหว" มีความหมายว่า "เจ้าพระยาผู้แข็งแกร่ง"

 ประวัติช่วงต้น 
เคาทูเป็นชาวอำเภอเจากุ๋น (譙縣 เฉียวเซี่ยน) เมืองไพก๊ก (沛國 เพ่ย์กั๋ว) ซึ่งปัจจุบันคือนครปั๋วโจว มณฑลอานฮุย(許褚字仲康，譙國譙人也。) สามก๊กจี่ เล่มที่ 18. เคาทูมีร่างสูงกว่า 8 ฉื่อ (ประมาณ 186 เซนติเมตร) และมีเอวกว้าง มีรูปร่างสง่าและดูแข็งแกร่ง เป็นที่รู้จักในเรื่องพละกำลังและความกล้าหาญ(長八尺餘，腰大十圍，容貌雄毅，勇力絕人。) สามก๊กจี่ เล่มที่ 18.

 รับราชการกับโจโฉ 

 รับราชการกับโจผี 

 ครอบครัวและทายาท 

 คำวิจารณ์ 
ตันซิ่ว (陳壽 เฉิน โช่ว) ผู้เขียนบทชีวประวัติเคาทูในสามก๊กจี่ มีความเห็นว่าเคาทูและเตียนอุยเป็นองครักษ์ผู้ทรงพลังและเทียบได้กับห้วนกุ๋ยหรือห้วนโก้ย (樊噲 ฝาน ไคว่) ขุนพลผู้รับใช้เล่าปัง (劉邦 หลิว ปัง) จักรพรรดิผู้ก่อตั้งราชวงศ์ฮั่น(許褚、典韋折衝左右，抑亦漢之樊噲也。) สามก๊กจี่ เล่มที่ 18.

 ในนิยายสามก๊ก 

 ในวัฒนธรรมประชานิยม
# รายชื่อธงในประเทศเคนยา
หน้านี้รายชื่อธงต่าง ๆ ที่ใช้ในประเทศเคนยา

 ธงชาติ 
ภาพธงระยะเวลาในการใช้การใช้คำอธิบาย   ตั้งแต่ พ.ศ. 2506  ธงชาติเคนยา  ธงนี้มีลักษณะพื้นฐานมาจากสีธงของพรรค Kenya African National Union สีดำในธง หมายถึง ชนชาติส่วนใหญ่ของประเทศ คือ ชนผิวดำ สีแดง หมายถึง เลือดที่หลั่งไหลเพื่อการต่อสู้เรียกร้องเอกราช และสีเขียว หมายถึง ความมั่งคั่งของทรัพยากรธรรมชาติ ขอบสีขาวริมแถบสีแดง ซึ่งเพิ่มเข้ามาในภายหลัง หมายถึง สันติภาพ โล่แบบชนเผ่ามาซายและหอกไขว้ 2 เล่ม หมายถึง การปกป้องทุกสิ่งทุกอย่างที่กล่าวไว้ข้างต้น

 ธงประธานาธิบดี 

ภาพธงระยะเวลาในการใช้การใช้คำอธิบาย    จูมู เกนยัตตา      ดาเนียล โมอี      มไว คิบากิ      อูฮูรู เกนยัตตา  

 ธงทหาร 
ภาพธงระยะเวลาในการใช้การใช้คำอธิบาย    ธงแสดงสัญชาติกองบัญชาการทหารสูงสุด  ธงแถบแนวนอนสามสี แดง-ฟ้า-น้ำเงิน ที่มุมธงด้านคันธงมีรูปธงชาติเคนยา ที่ด้านปลายธงมีตรากองบัญชาการทหารสูงสุด    ธงประจำกองทัพบก      แสดงสัญชาติกองทัพอากาศ  ลักษณะเลียนแบบธงแสดงสัญชาติกองทัพอากาศ โดยเป็นธงพื้นสีฟ้า ที่มุมธงด้านคันธงมีรูปธงชาติเคนยา ที่ด้านปลายธงมีรูปเป้าหน้าวัวตามสีธงชาติ    ธงแสดงสัญชาติสีขาว  ลักษณะเลียนแบบธงราชนาวีสหราชอาณาจักร โดยเป็นธงพื้นสีขาว ที่มุมธงด้านคันธงมีรูปธงชาติเคนยา ที่ด้านปลายธงมีรูปสมอสีแดง    ธงชัยเฉลิมพลประจำกองทัพเรือ  ลักษณะอย่างเดียวกันกับธงรัฐนาวี ที่ด้านปลายธงมีตราแผ่นดินวางซ้อนทับรูปสมอสีแดง    ธงประจำตำรวจ 

 ธงในอดีต 
 บริษัทแอฟริกาตะวันออก  
ภาพธงระยะเวลาในการใช้การใช้คำอธิบาย   พ.ศ. 2436 – พ.ศ. 2463  ธงวิตูแลนด์ในอารักขา  ธงชาติสหราชอาณาจักรสัดส่วน 15:27 ขอบนอกเป็นพื้นสีแดงสัดส่วน 37:57    ธงเรือวิตูแลนด์ในอารักขา  ธงชาติสหราชอาณาจักร ขอบนอกเป็นพื้นสีแดง สัดส่วนธง 1:2   พ.ศ. 2423 – พ.ศ. 2463  ธงแอฟริกาตะวันออกในอารักขา  มีรูปดวงอาทิตย์สีทองเปล่งรัศมี 24 แฉก ภายใต้มงกุฎ ที่ตรงกลางธงชาติสหราชอาณาจักร   ธงเรือราชการ  ธงแสดงสัญชาติสีน้ำเงิน ที่ด้านปลายธงมีรูปดวงอาทิตย์สีทองเปล่งรัศมี 24 แฉก ภายใต้มงกุฎ   ธงเรือเอกชน  ธงแสดงสัญชาติสีแดง ที่ด้านปลายธงมีรูปรูปดวงอาทิตย์สีทองเปล่งรัศมี24แฉก ภายใต้มงกุฎ  

 อาณานิคมเคนยา 
ภาพธงระยะเวลาในการใช้การใช้คำอธิบาย   ค.ศ. 1905-1963  ธงผู้ว่าการแห่งเคนยา  มีรูปสิงโตสีแดงหันหน้าเข้าเสา ที่ตรงกลางธงชาติสหราชอาณาจักร     ค.ศ. 1963-1964  ธงพื้นสีน้ำเงิน กลางธงเป็นรูปสิงโตสวมมงกุฎยืนอยู่บนมงกุฎเซนต์เอ็ดเวิร์ด ล้อบรอบด้วยแพรแถบจารึกข้อความว่า "เคนยา" ด้วยภาษาอังกฤษ   ค.ศ. 1921-1963  ธงชาติ และ ธงราชการ  ธงแสดงสัญชาติสีน้ำเงิน ที่ด้านปลายธงมีรูปสิงโตสีแดงหันหน้าเข้าเสา ซึ่งใช้เป็นตราแผ่นดินของอาณานิคมเคนยา    ค.ศ. 1895-1963  ธงเรือ  ธงแสดงสัญชาติสีน้ำเงิน และ ธงแสดงสัญชาติสีแดง ที่ด้านปลายธงมีรูปสิงโตสีแดงหันหน้าเข้าเสาอยู่ภายในวงกลมสีขาว ธงนี้ใช้เป็นธงเรือราชการ     ค.ศ. 1952–1962  ธงราชนาวีแอฟริกาตะวันออก  ธงแสดงสัญชาติสีน้ำเงิน ที่ด้านปลายธงมีรูปตราราชนาวีแอฟริกาตะวันออก.

 แหล่งข้อมูลอื่น 
 

คเคนยา
# เอมุงกูงูวูเยตู
เอมุงกูงูวูเยตู (– โอ้ พระเจ้าผู้เสกสรรค์) เป็นเพลงชาติของประเทศเคนยา รัฐบาลเคนยาประกาศให้ใช้อย่างเป็นทางการเมื่อ พ.ศ. 2506

 เนื้อร้อง 
เอมุงกูงูวูเยตูภาษาสวาฮีลี  คำแปลภาษอังกฤษ  คำแปลบทที่1Ee Mungu nguvu yetu
Ilete baraka kwetu
Haki iwe ngao na mlinzi
Natukae na undugu
Amani na uhuru
Raha tupate na ustawi.Oh God of all creation
Bless this our land and nation
Justice be our shield and defender
May we dwell in unity
Peace and liberty
Plenty be found within our borders.โอ้ พระผู้เสกสรรค์สรรพสิ่ง 
ขอโปรดคุ้มครองผืนแผ่นดินและชาติของเรา
ขอเอาความยุติธรรมเป็นเครื่องคุ้มกันเราของเรา 
ให้ชาวเราอยู่ด้วยความเป็นเอกภาพ 
สันติภาพและเสรีภาพ 
ในดินแดนแห่งเราจงสบแต่ความอุดมสมบูรณ์.บทที่2Amkeni ndugu zetu
Tufanye sote bidii
Nasi tujitoe kwa nguvu
Nchi yetu ya Kenya
Tunayoipenda
Tuwe tayari kuilindaLet one and all arise
With hearts both strong and true
Service be our earnest endeavour
And our homeland of Kenya
Heritage of splendour
Firm may we stand to defendตื่นเถิดพี่น้องทั้งหลาย
ด้วยดวงใจอันเข้มแข็งและถูกต้อง 
ทุ่มเทกายใจเพื่อรับใช้ชาติ
และเคนยา บ้านเกิดของเรา
มรดกอันงดงาม
เราจักพิทักษ์ปกป้องไว้อย่างมั่นคง.บทที่ 3Natujenge taifa letu
Ee, ndio wajibu wetu
Kenya istahili heshima
Tuungane mikono
Pamoja kazini
Kila siku tuwe na shukraniLet all with one accord
In common bond united
Build this our nation together
And the glory of Kenya
The fruit of our labour
Fill every heart with thanksgiving.เราทั้งหลายจงพร้อมใจเป็นหนึ่ง
ด้วยสามัญสำนึกที่เป็นเอกภาพ 
มาร่วมมือกันสร้างชาติ 
และด้วยเกียรติศักดิ์แห่งเคนยา 
ผลแห่งแรงงานของเรา 
จักเติมเต็มทุกหัวใจด้วยการขอบคุณพระเจ้า.
# วัดสามชุก
วัดสามชุก  ตั้งอยู่เลขที่ 3 หมู่ 1 ตำบลสามชุก อำเภอสามชุก จังหวัดสุพรรณบุรี  มีพื้นที่  20 ไร่ 1 งาน 58 ตารางวา อยู่เหนือที่ว่าการจังหวัดสุพรรณบุรี 34  กิโลเมตร ห่างจากถนนสุพรรณบุรี - ชัยนาท 600 เมตร เจ้าอาวาสปัจจุบัน พระครูสุวรรณวิจิตร สมจิตโต เป็นเจ้าคณะตำบลสามชุก และพระอุปัชฌาย์ 
วัดสามชุกเป็นวัดเก่าแก่ ไม่ปรากฏหลักฐานว่าสร้างมาแต่สมัยใด สิ่งที่เป็นหลักฐานว่าเป็นวัดเก่า คือ
 มณฑป เป็นอาคารก่ออิฐฉาบปูนทรงสี่เหลี่ยมจัตุรัส ขนาดกว้าง ยาวด้านละ 6 เมตร โดยประมาณ หลังคาเป็นทรงจั่วแต่มีสภาพ ค่อนข้างผุพังและทรุดตัวลงมาบางส่วน แต่เดิมภายในมณฑปเป็นที่ประดิษฐานรอยพระพุทธบาทโลหะ ซึ่งปัจจุบันย้ายไปเก็บไว้บนศาลาการเปรียญของวัด เมื่อพิจารณารูปทรงของอาคาร สันนิษฐานว่ามณฑปนี้คงสร้างขึ้นในสมัยรัตนโกสินทร์
 รอยพระพุทธบาทสำริด เดิมประดิษฐานอยู่ในมณฑป แต่เนื่องจากมณฑปทรุดโทรม และถูกมิจฉาชีพลักตัดบางส่วนของรอยพระพุทธบาทไป ทางวัดจึงย้ายมาไว้ที่ศาลาการเปรียญ รอยพระพุทธบาทดังกล่าวมีขนาดกว้าง 85 เซนติเมตร ยาว 200 เซนติเมตร เป็นรอยพระพุทธบาทซ้อนกัน 4 รอย (อันหมายถึงการประทับรอยพระบาทซ้ำกันของพระพุทธเจ้า 4 องค์ ในภัทรกัลป์นี้ โดยในแต่ละรอยทำเป็นลายตารางรูปมงคล 108 ประการ อยู่ภายใน   กรมศิลปากรได้จดทะเบียนเป็นวัตถุโบราณ
 เจดีย์ อยู่ริมถนนด้านหน้าทางเข้าวัด เป็นลักษณะของเจดีย์ทรงกลม สภาพทรุดโทรมมาก
 พระพุทธรูปซึ่งประดิษฐานในมณฑป เป็นพระพุทธรูปหินทรายสมัยอยุธยา ปัจจุบันปฏิสังขรณ์และนำมาประดิษฐาน เป็นพระประธานบนศาลาการเปรียญ
 หงส์สัมฤทธิ์ 1 คู่ อดีตตั้งอยู่หน้ามณฑป  ปัจจุบันอยู่ที่หอสวดมนต์ 1 ตัวและที่กุฏิพิพิธภัณฑ์ 1 ตัว จะมีงานปิดทองรอยพระพุทธบาทเป็นงานประจำปี
 หลวงพ่อธรรมจักร เป็นพระพุทธรูปสมัยอู่ทอง เป็นพระพุทธรูปศักดิ์สิทธิ์คู่วัดมานาน

 ประวัติวัดสามชุก 
ทะเบียนวัดของสำนักงานศึกษาการอำเภอสามชุก ประมาณว่าสร้างราว พ.ศ. 2300 เดิมชาวบ้านเรียกว่า วัดอัมพวัน มาเปลี่ยนเป็น วัดสามชุก ภายหลัง เมื่อได้รับพระราชทานวิสุงคามสีมา เมื่อ พ.ศ. 2481

ต่อมามีทายกชื่อ ก๋งกวย ซึ่งมีศรัทธาช่วยเหลือวัดอย่างแข็งแรงได้นำสร้างมณฑป เพื่อเป็นที่ประดิษฐานรอยพระพุทธบาท และทุกปีจะมีงานปิดทองรอยพระพุทธบาท มีการตามประทีปโคมไฟกันอย่างสว่างมากมาย โดยใช้ตะเกียงเจ้าพายุและตะเกียงสมัยโบราณ เมื่อ 25 ปี ก่อนที่จะบูรณะกุฎิยังมีปรากฏอยู่ แต่ปัจจุบันได้สูญหายไป

โรงเรียนวัดสามชุก (หรือ ณ. ราษฎร์วิริยานุกูล) เป็นโรงเรียนหลังแรกของอำเภอสามชุก ผู้ริเริ่มการสร้าง คือ พระมหาสมุน และกรรมการวัด ได้ดำเนินการก่อสร้างอุโบสถขึ้นใหม่ โดยสร้างที่เดิมของอุโบสถหลังเก่าที่ชำรุด ผนังอุโบสถใช้เทปูน ไม่ใช่ก่ออิฐ
พระมหาสมุน โอภาสี เป็นพระนักเทศน์ที่มีชื่อเสียง เป็นที่รู้จักของชาวบ้านส่วนมาก

ในปี พ.ศ. 2498 พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จทางเรือจะไปประทับที่ประตูน้ำสามชุก เมื่อผ่านมาถึงวัดสามชุก ได้เสด็จขึ้นทรงเยี่ยมวัดสามชุก ปัจจุบัน วัดสามชุก บูรณะซ่อมแวม มณฑปแล้ว และขอเชิญชวนท่านเที่ยวชมความงดงามที่ หลวงพ่อ สุวรรณวิจิตร และชาวสามชุกได้ช่วยกันพัฒนา ข้อมูลนี้ จาก ผู้ทำการศึกษาวัดสามชุก เพื่อทำปริญญานิพนธ์ ชื่อ นาย พอเพียง ทรัพย์อินทร์ 
 อ้างอิง  

 https://web.archive.org/web/20091027011143/http://geocities.com/watsamchuk/
 http://siamdaytrip.com/place/place_detail.asp?ProvinceID=72&PlaceID=931 
 http://www.samchuk.in.th/content/view/39/34/ 

สามชุก
หมวดหมู่:โบราณสถานในจังหวัดสุพรรณบุรี
# เมนเฟรมคอมพิวเตอร์
เมนเฟรมคอมพิวเตอร์  คือคอมพิวเตอร์ขนาดใหญ่ที่ใช้ในองค์กรเพื่อประมวลผลข้อมูลจำนวนมาก เช่น สำมะโนประชากร สถิติผู้บริโภค การบริหารทรัพยากรขององค์กร เป็นต้น

 ประวัติ 
เครื่องเมนเฟรมเป็นเครื่องที่ได้รับความนิยมใช้ในองค์กรขนาดใหญ่ทั่วไปจัดเป็นเครื่องที่มีประสิทธิภาพรองลงมาจากซูเปอร์คอมพิวเตอร์ ซึ่งในช่วงปลาย ค.ศ 1950 บริษัท IBM จัดเป็นบริษัทยักษ์ใหญ่ในวงการอุตสาหกรรมคอมพิวเตอร์โดยเกิดจากการมีส่วนแบ่งตลาดในการขายเครื่องระดับเมนเฟรมถึง 2 ใน 3 ของผู้ใช้เครื่องเมนเฟรมทั้งหมด เครื่องเมนเฟรมจะเป็นเครื่องที่มีขนาดใหญ่ต้องอยู่ในห้องที่ได้รับการอุณหภูมิและปราศจากฝุ่นละอองเช่นเดียวกับซูเปอร์คอมพิวเตอร์

เครื่องเมนเฟรมนิยมมาใช้ในงานที่มีการรับและแสดงผลข้อมูลจำนวนมาก ๆ เครื่องรุ่นใหม่ ๆ จะได้การพัฒนาให้มีหน่วยประมวลผลหลายหน่วยทำงานพร้อม ๆ กันเช่นเดียวกับซูเปอร์คอมพิวเตอร์ แต่มีจำนวณประมวลผลน้อยกว่าหน่วยเมนเฟรมจัดอยู่ในความเร็วของหน่วยเมกะฟรอป (megaflop) หรือการคำนวณหนึ่งล้านครั้งในหนึ่งวินาที

 ประเภทของเมนเฟรม 
ระบบคอมพิวเตอร์ของเครื่องเมนเฟรมส่วนมากจะมีหน่วยคอมพิวเตอร์ย่อย ๆ ประกอบอยู่ด้วยเพื่อช่วยในการทำงานบางประเภทให้กับเครื่องหลัก สามารถแยกตามหน้าที่ได้ดังนี้
Host processor (หน่วยประมวลผลโฮสต์) เป็นเครื่องหลักทำหน้าที่ควบคุมหน่วยประมวลผล อุปกรณ์รอบข้าง และการคำนวณต่าง ๆ
Font-end processor มีหน้าที่ควบคุมติดต่อระหว่างหน้าจอของผู้ใช้งานที่เรียกว่าจอเทอร์มินัลระยะไกล (remote terminal) กับระบบคอมพิวเตอร์หลัก
Back-end processor มีหน้าทีจัดการเกี่ยวกับการใช้ข้อมูล

 โปรเซสเซอร์ส่วนต่าง ๆ บนเมนเฟรม 
ระบบคอมพิวเตอร์ของเครื่องเมนเฟรมมีประสิทธิภาพเพียงพอที่จะรองรับผู้ใช้ได้หลายร้อยคนพร้อม ๆ กันซึ่งผู้ใช้เหล่านั้นอาจจะนั่งทำงานอยู่ใกล้เครื่องเมนเฟรมหรืออาจจะอยู่ที่อื่นซึ่งไกลออกไปก็ได้เครื่องเมนเฟรมจะเก็บโปรแกรมของผู้ใช้เหล่านั้นไว้ในหน่วยความจำหลักและมีการสับเปลี่ยนหรือสวิทซ์การทำงานระหว่างโปรแกรมต่าง ๆ เหล่านั้นอย่างรวดเร็วโดยที่ผู้ใช้จะไม่รู้สึกเลยว่ามีการสับเปลี่ยนการทำงานไปทำงานของคนอื่นอยู่ตลอดเวลาเนื่องจากคอมพิวเตอร์ทำงานได้เร็วกว่ามนุษย์มากหลักการที่เครื่องเมนเฟรมสามารถทำงานหลายโปรแกรมพร้อมๆกันนั้น เรียกว่า "มัลติโปรแกรมมิง" (multiprogramming)
# มุงกูอีบารีกีอาฟรีกา
มุงกูอีบารีกีอาฟรีกา (– ขอพระเจ้าทรงอวยพรแด่แอฟริกา) เป็นเพลงชาติของประเทศแทนซาเนีย เพลงนี้เป็นบทเพลงฉบับภาษาสวาฮีลี ของเพลง "อึงโกซีซีเกเลลอีอาฟรีกา" ซึ่งเป็นเพลงสรรเสริญ ที่ประพันธ์โดย อีนอค ซอนตอนกา ซึ่งได้รับความนิยมโดยทั่วไป  บทเพลงนี้เคยใช้เป็นเพลงชาติซิมบับเว ส่วนทำนองของเพลงนี้ก็ได้ใช้เป็นเพลงชาติแซมเบีย (มีบทร้องที่ต่างกันออกไป) และปรากฏในส่วนหนึ่งของเพลงชาติแอฟริกาใต้ด้วย

 ประวัติ 
"มุงกูอีบารีกีอาฟรีกา" ได้ถูกแปลในหลายภาษา และ เป็นเพลงชาติของประเทศแทนกันยีกา. โดยนำบทกวีที่ประพันธ์โดย อีนอค ซอนตอนกา  มาขับร้องเป็นเพลงชาติ ภายหลังการเสียชีวิตของเขาเมื่อ ค.ศ. 1905. บทร้องที่ใช้อยู่ในปัจจุบัน ประพันธ์โดย Samuel Mqhayi ต่อมาจึงได้นำเพลงดังกล่าวสำหรับใช้เป็นเพลงประจำพรรคสมัชชาแห่งชาติแอฟริกา. ได้ขอบทประพันธ์ของ โจเซฟ แพรรี ไปใช้ขับร้องในเวลาต่อมา.Joseph Parry's Te Deum: Premiere for lost composition, James McLaren, "012, BBC News, retrieved 22 June 2014

 บทร้อง 
 ภาษาสวาฮีลี ภาษาซูกูมา คำแปลMungu ibariki Afrika
Wabariki Viongozi wake
Hekima Umoja na Amani
Hizi ni ngao zetu
Afrika na watu wake.

Chorus:
Ibariki Afrika, Ibariki Afrika
Tubariki watoto wa Afrika.

Mungu ibariki Tanzania
Dumisha uhuru na Umoja
Wake kwa Waume na Watoto
Mungu Ibariki Tanzania na watu wake.

Chorus:
Ibariki Tanzania, Ibariki Tanzania
Tubariki watoto wa Tanzania.ขอพระเจ้าทรงอวยพรแด่แอฟริกา.
ขอจงทรงอวยพรผู้นำแห่งเรา
ปรีชาญาณ เอกภาพ และ สันติภาพ 
คือโล่ของเรา
แผ่นดินแอฟริกา และปวงชนทุกคน! 

ประสานเสียง:
ทรงอวยพรแด่แอฟริกา, ทรงอวยพรแด่แอฟริกา,
ทรงคุ้มครองเรา, เหล่าลูกหลานแดนแอฟริกา!

ขอพระเจ้าทรงอวยพรแด่แทนซาเนีย
ด้วยพลานุภาพแห่งเสรีภาพและเอกภาพ
แด่เหล่าหญิงชายและเหล่าลูกหลาน
พระเจ้าจักทรงอวยพรแด่แทนซาเนียและปวงชนทุกคน! 

ประสานเสียง:
ทรงอวยพรแด่แทนซาเนีย, ทรงอวยพรแด่แแทนซาเนีย,
ทรงคุ้มครองเรา, เหล่าลูกหลานแผ่นดินแทนซาเนีย!
หมายเหตุ: คำว่า Mungu ใน ภาษาสวาฮีลี หมายถึง พระเจ้า
# ดอกเบี้ย
ในวิชาการเงินและเศรษฐศาสตร์ ดอกเบี้ย  เป็นการชำระเงินจากผู้กู้หรือสถาบันการเงินที่เอาเงินฝาก ให้แก่ผู้ให้กู้หรือผู้ฝากเป็นปริมาณที่มากกว่าเงินต้น (คือปริมาณที่ยืมมา) โดยมีอัตราหนึ่ง อัตราดอกเบี้ยเท่ากับปริมาณดอกเบี้ยที่จ่ายหรือได้รับในช่วงเวลาหนึ่งหารด้วยเงินต้นที่กู้หรือให้กู้ (ปกติแสดงเป็นร้อยละ)

ตัวอย่างเช่น ลูกค้าปกติจะจ่ายดอกเบี้ยในการกู้ยืมจากธนาคาร ฉะนั้นเมื่อจ่ายคืนจะต้องจ่ายเงินมากกว่าที่ยืมมา หรือลูกค้าอาจได้รับดอกเบี้ยจากเงินฝาก ฉะนั้นเมื่อถอนคืนจะได้รับมากกว่าเงินที่ฝากไปตอนแรก ในกรณีของเงินฝาก ลูกค้าเป็นผู้ให้กู้ และธนาคารจะมีบทบาทเป็นผู้กู้

ดอกเบี้ยทบต้น (compound interest) หมายความถึง ดอกเบี้ยที่ได้รับจากดอกเบี้ยก่อนหน้านอกเหนือไปจากเงินต้น เมื่อทบต้น ปริมาณหนี้จะเติบโตขึ้นแบบชี้กำลัง และการศึกษาดอกเบี้ยทบต้นในทางคณิตศาสตร์นำไปสู่การค้นพบจำนวน e ในทางปฏิบัติ ดอกเบี้ยมักคำนวณเป็นรายวัน รายเดือนหรือรายปี และผลกระทบจะได้รับอิทธิพลอย่างมากจากอัตราทบต้น

 สูตรการคำนวณดอกเบี้ย 

เมื่อ A คือเงินรวมที่ได้รับ P คือเงินต้น r คืออัตราดอกเบี้ยต่อช่วงเวลา และ n คือจำนวนของระยะช่วงเวลา
# เพลงชาติแอฟริกาใต้
นับตั้งแต่ พ.ศ. 2540 เป็นต้นมา เพลงชาติแอฟริกาใต้ ได้ใช้เนื้อร้องที่ผสมกันระหว่าง เนื้อเพลงที่ตัดตอนจากเพลง "อึงโกซีซีเกเลลอีอาฟรีกา" (Nkosi Sikelel' iAfrika : เพลงชาติแอฟริกาใต้ฉบับเดิม) กับเพลง "ดีสแต็มฟันเซยด์-อาฟรีกา" (Die Stem van Suid-Afrika : เพลงชาติสหภาพแอฟริกาใต้) และเนื้อร้องที่แต่งเพิ่มเติมขึ้นใหม่เป็นภาษาอังกฤษ

 โครงสร้าง 
ในความเป็นจริงแล้ว ทำนองดนตรีช่วงขึ้นเพลง (บันไดเสียง) และ จบเพลงในทำนองเพลงที่แตกต่าง, ซึ่งมีความคล้ายคลึงกับ เพลงชาติอืตาลี, ได้มีการได้ใช้ผสมเนื้อร้องทั้ง 5 ภาษา ซึ่งเป็นภาษาที่นิยมใช้กันในแอฟริกาใต้. จากภาษาที่ใช้ในทางราชการทั้งหมด 11 ภาษา - ภาษาคอซา (สองวรรคแรกของบทที่ 1), ภาษาซูลู (สองวรรคสุดท้ายของบทที่ 1), ภาษาเซโซโท (บทที่ 2), ภาษาแอฟริคานส์ (บทที่ 3), และ ภาษาอังกฤษ (บทที่ 4).

 ประวัติ 

 เนื้อร้อง 
 เนื้อร้องต้นฉบับ คำแปลภาษาแอฟริคานส์ คำแปลภาษาไทย ภาษาคอซาNkosi sikelel' iAfrika 
Maluphakanyisw' uphondo lwayo,Here, seën Afrika 
Mag haar gees opstyg,ขอพระเจ้าคุ้มครองแดนแอฟริกา
เกียรติศักดิ์ของชาติจงทวี ภาษาซูลูYizwa imithandazo yethu, 
Nkosi sikelela, thina lusapho lwayo.Hoor ons gebede aan, 
Here, seën ons, haar kinders.ขอทรงฟังคำอ้อนวอนแห่งเรา
พระโปรดคุ้มครองเรา เหล่าลูกหลานแห่งพระองค์ ภาษาเซโซโทMorena boloka setjhaba sa heso, 
O fedise dintwa le matshwenyeho, 
O se boloke, O se boloke setjhaba sa heso, 
Setjhaba sa, South Afrika — South Afrika.God, ons vra U ons nasie te beskerm, 
Ingryp en die einde alle konflikte. 
Beskerm ons, beskerm ons nasie, 
ons nasie, Suid-Afrika - Suid-Afrika.ข้าแต่พระองค์ ขอได้โปรดพิทักษ์แผ่นดินของเรา
ขอโปรดเข้าแทรกแซงและยุติความขัดแย้งทั้งมวล
ขอจงทรงปกป้องเราและชาติแห่งเรา
แดนดินแอฟริกาใต้, แอฟริกาใต้ ภาษาแอฟริคานส์  Uit die blou van onse hemel, 
uit die diepte van ons see, 
Oor ons ewige gebergtes 
waar die kranse antwoord gee, จากสีฟ้าแห่งสวรรค์ของเรา,
จากห้วงลึกท้องทะเลของเรา
เหนือภูเขาแห่งนิรันดร
ที่ซึ่งเสียงสะท้อนจากหน้าผากลับมา, ภาษาอังกฤษSounds the call to come together, 
And united we shall stand, 
Let us live and strive for freedom 
In South Africa our land.Klink die oproep om saam te kom, 
en verenig ons sal staan. 
Kom ons leef en streef vir vryheid 
in Suid-Afrika ons land.คือเสียงเรียกร้องให้มาร่วมกัน,
และเราจะยืนหยัดได้ด้วยเอกภาพ,
ให้เราอยู่และต่อสู้เพื่อเสรีภาพ,
ในแอฟริกาใต้ แผ่นดินของเรา.
# รายชื่อไดโนเสาร์
ไดโนเสาร์ ประเภทกินพืช 
 แคมป์โทซอรัส
 เตาเจียงโกซอรัส
 ซอโรโพไซดอน
 สตูรชิโอไมมัส
 ภูเวียงโกซอรัส
 อมาร์กาซอรัส
 แคสโมซอรัส
 โคริโทซอรัส
 แกลลิมิมัส
 ซัลตาซอรัส
 ซอโรแพวตา
 ซิตะโคซอรัส
 ไซคาเนีย
 ดาเซนทรอรัส
 ดิปโพลโดคัส
 ทีนอนโตซอรัส
 แพคคีไรโนซอรัส
 ราชสีมาซอรัส
 ไททันโนซอรัส 
 อาร์เจนติโนซอรัส 
 ซานตงโกซอรัส 
 ไทรเซอราทอปซ์
 ไดเซอราทอปซ์
 เทอริสิโนซอรัส
 ยูโรปาซอรัส
 แบรกคิโอซอรัส
 ปาตาโกซอรัส
 พาราซอโรโลพัส
 กินรีไมมัส
 เอ็ดมอนโทซอรัส
 สยามโมดอน
 เอ็ดมอนโทเนีย
 พลาทีโอซอรัส
 เอ๋อเหมยซอรัส
 แพคคีเซฟาโลซอรัส
 ฟูคูอิซอรัส
 มาเมนซีซอรัส
 มุตตาเบอราซอรัส
 ไมอาซอร่า
 ยูโอโยลเซอฟารัส
 สเตโกซอรัส 
 สไตราโคซอรัส
 อูราโนซอรัส 
 อิกัวโนดอน
 ไนเจอร์ซอรัส
 คามาราซอรัส
 ไซส์โมซอรัส
 ออร์นิโทไมมัส
 เคนโทรซอรัส
 อะแพโทซอรัส
 แองคิโลซอรัส
 สิรินธรนา
 สู่โนซอรัส
 พาราลิไททัน

 ไดโนเสาร์ ประเภทกินเนื้อ 
 คาร์โนทอรัส
 ออสโตรแร็พเตอร์
 ราชาซอรัส
 จิกแกนโนโตซอรัส
 รูกอร์ฟ
 ไจแกนโตแร็พเตอร์
 คาร์ชาโรดอนโทซอรัส
 ซีโลไฟซิต
 ดาโกต้าแร็พเตอร์
 เมก้าแร็พเตอร์
 อัลกิโลบาเตอร์ 
 มอโนโลโฟซอรัส 
 หย่งชวนโนซอรัส 
 โคแคนเวเนเตอร์ 
 ไมโครแรปเตอร์ 
 เซอราโตซอรัส 
 ไดโนนีคัส
 ไดโลโฟซอรัส 
 ออกซ์ซัลไลอา 
 โทรโอดอน
 กอร์โกซอรัส
 ไทรันโนซอรัส เร็กซ์
 มาจุงกาซอรัส
 ยูไทรันนัส
 บารีโอนิกซ์
 อัลเบอร์โตโตซอรัส
 เวโลซีแรปเตอร์
 อินโดซอรัส
 อินโดซูคัส
 ยูทาห์แรปเตอร์
 สไปโนซอรัส
 สยามโมซอรัส
 สยามโมไทรันนัส
 อัลโลซอรัส
 ไทรันโนไททัน 
 โอวิแรปเตอร์
 ซูโคไมมัส
 ไซน์แรปเตอร์
 เมกะโลซอรัส
 คอมซอกนาทัส
 อิคธิโอซอรัส
 อิคธิโอเวเนเตอร์
 เพลสสิโอซอรัส
 พร็อกนาโทดอน
 ซอโรเพกาแนกซ์
 ไฮโนซอรัส
 แอรีโอเรมัส
 ทอร์วอซอรัส
 อีลาสโมซอรัส
 เอบิลิซอรัส
 อเล็กโตซอรัส
 เทอราโนดอน
 เควทซาลโคทาลัส
 ทาร์โบซอรัส

 รายชื่อไดโนเสาร์พันธุ์ผสม (ที่ไม่ปรากฎอยู่จริง) 
 อินโดไมนัส เร็กซ์
 อินโดแร็พเตอร์
# โปรแกรมประมวลคำ
โปรแกรมประมวลคำ  หรือระบบจัดเตรียมเอกสาร (document preparation system) เป็นโปรแกรมคอมพิวเตอร์ประยุกต์ ใช้ในการผลิตเอกสารที่พิมพ์ออกมาได้ ซึ่งรวมถึงกระบวนการเขียน จัดรูปแบบ และพิมพ์ การประมวลคำอยู่ในการทำงานยุคแรก ๆ ของคอมพิวเตอร์สำนักงาน

โปรแกรมประมวลคำเชิงพานิชย์ที่เป็นที่นิยมได้แก่ ไมโครซอฟท์ เวิร์ด เวิร์ดเพอร์เฟกต์ โปรแกรมโอเพนซอร์ส เช่น โอเพนออฟฟิศดอตอ็อก ไรเตอร์ และเคเวิร์ด และโปรแกรมประมวลคำออนไลน์ เช่น กูเกิลดอกส์
# พระราชาชาวนา
พระราชาชาวนา  เป็นงานประพันธ์ประเภทเรื่องสั้น ของ เจ. อาร์. อาร์. โทลคีน ซึ่งเขียนขึ้นเมื่อปี ค.ศ.1937 และได้ตีพิมพ์เมื่อปี ค.ศ.1949 เป็นงานเขียนชิ้นหนึ่งที่ไม่มีความเกี่ยวข้องกับ ปกรณัมชุดมิดเดิลเอิร์ธ ของโทลคีน  เนื้อเรื่องหลักเกี่ยวกับการขับเคี่ยวกันระหว่างชาวนาไจลส์ (Giles) กับมังกรเจ้าเล่ห์ชื่อ คริโซฟิแล็กซ์ (Chrysophylax) โดยดำเนินเรื่องบนพื้นเพแบบแฟนตาซีอังกฤษยุคกลาง ซึ่งมีสิ่งมีชีวิตลึกลับ และเหล่าอัศวิน วิธีการเล่าเรื่องเป็นแบบนิทานพื้นบ้าน โดยสมมุติว่าเป็นตำนานเก่าแก่เรื่องหนึ่งของประเทศอังกฤษ 

ผู้วาดภาพประกอบหนังสือคือ พอลลีน เบย์นส์ (Pauline Baynes) การตีพิมพ์เรื่องนี้ในฉบับภาษาอังกฤษมักพิมพ์รวมเล่มกับเรื่องสั้นอื่นๆ ของโทลคีน เช่นในหนังสือ Tolkien Reader หรือ Tales from the Perilous Realm

ฉบับภาษาไทยแปลครั้งแรกโดย 'สุธัชริน' ใช้ชื่อเรื่องว่า กษัตริย์ชาวไร่ ต่อมาในปี พ.ศ. 2550 สำนักพิมพ์แพรวเยาวชน ได้จัดพิมพ์ใหม่ ใช้ชื่อว่า พระราชาชาวนา แปลโดย 'ฤดูร้อน'
# อาสนวิหารโคโลญ
อาสนวิหารโคโลญ  เป็นโบสถ์โรมันคาทอลิกระดับอาสนวิหารในเมืองโคโลญ เป็นวิหารประจำมุขนายกแห่งโคโลญ สถานที่นี่มีชื่อเสียงในฐานะเป็นที่ศาสนสถาน นิกายโรมันคาทอลิก สถานที่แห่งสร้างขึ้นมาเพื่อเป็นสถานที่ประพิธีกรรมของสามมหากษัตริย์แห่งจักรพรรดิโรมันอันศักดิ์สิทธิ์และเป็นสถานที่เก็บหีบสามกษัตริย์ไว้ ณ ที่แห่งนี้ด้วย  ปัจจุบันเป็นสถานที่ท่องเที่ยวที่สำคัญของเมืองแห่งนี้ มีผู้เยี่ยมชมราวๆ  20,000 คนต่อวัน http://www.koelner-dom.de/index.php?id=19247&L=1

อาสนวิหารโคโลญได้ก่อสร้างมาตั้งแต่ปี 1248 แต่มีปัญหาให้ต้องหยุดพักการก่อสร้างไปบ้าง จึงต้องใช้เวลากว่าหกร้อยปีจึงสร้างเสร็จสมบูรณ์ และ สร้างเสร็จในปี 1880 พร้อมกับมีพีธีวางหลักหินบันทึกข้อมูลการก่อสร้าง อาสนวิหารโคโลญเป็นศาสนสถานของคริสต์ศาสนาโรมันคาทอลิก นับเป็นวิหารที่ใหญ่และเป็นอาคารที่สูงที่สุดในโลกในเป็นเวลา 4 ปี (ปี ค.ศ 1880-1884) ต่อมาในช่วงสงครามโลกครั้งที่สอง เมืองโคโลญ ถูกทิ้งระเบิดทางอากาศทั้งหมด 14 ลูก แม้วิหารจะได้รับความเสียหายบางส่วน แต่ก็ไม่พังทลายลงมา ซึ่งเชื่อว่าเป็นปาฏิหาริย์ บ้างก็เชื่อว่า เพราะวิหารเป็นจุดสังเกตที่สำคัญของนักบิน จึงไม่ต้องการจะระเบิดทำลายทิ้งไปเสียทีเดียว จากความเสียหายดังกล่าว จึงมีการซ่อมแซมภายในต่อมาตั้งแต่ ปี ค.ศ.1945 - 1948

แต่ถึงอย่างไรก็ดีปัจจุบันก็ยังคงติดอันดับสิ่งก่อสร้างที่สูงที่สุดในโลกอยู่ด้วย และปัจจุบันก็ได้ถูกจัดอันดับให้อยู่อันดับ 4 วิหารที่สูงที่สุดในโลกลักษณะสถาปัตยกรรมแบบโกธิกhttp://www.colognecathedral.net/ เป็นหอคอยแฝดสูง 157.38 เมตร กว้าง 86 เมตร ยาว 144 เมตร สร้างเพื่ออุทิศให้นักบุญซีโมนเปโตรและพระนางมารีย์พรหมจารี ปัจจุบันอาสนวิหารโคโลญนับจุดหมายสำคัญของเมืองโคโลญและประเทศเยอรมนี และได้รับการขึ้นทะเบียนเป็นมรดกโลกจากองค์การยูเนสโกในปี 2536http://whc.unesco.org/pg.cfm?cid=31&id_site=292 (จากเหตุผลที่ i, ii, iv)

ปัจจุบัน อาสนวิหารเปิดให้เข้าชมภายในได้โดยไม่เสียค่าใช้จ่าย และสามารถเข้าชมในส่วนพิพิธภัณฑ์ของมีค่าที่ขุดค้นพบเกี่ยวกับศาสนาคริสต์ นิกายโรมันคาทอลิกสมัยโรมันในราคา 5 ยูโร และ การเดินจุดชมวิวบนหอคอยสูง ในราคา 3 ยูโร

สามารถเดินทางด้วยรถไฟที่สถานีกลาง รหัส HBF (Köln Hauptbahnhof หรือ Cologne Central Station)
# ทอม บอมบาดิล
ทอม บอมบาดิล เป็นตัวละครตัวหนึ่งในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในหนังสือ เดอะลอร์ดออฟเดอะริงส์ ซึ่งตีพิมพ์เมื่อปี ค.ศ.1954-1955 นอกจากนี้ยังเป็นตัวเอกในหนังสือ การผจญภัยของทอม บอมบาดิล ซึ่งเป็นงานกวีนิพนธ์ชิ้นหนึ่งของโทลคีน ตีพิมพ์ครั้งแรกเมื่อ ค.ศ.1962

 ในวรรณกรรม 
ทอม บอมบาดิล ปรากฏใน เดอะลอร์ดออฟเดอะริงส์ ตอน มหันตภัยแห่งแหวน เขามีภรรยาชื่อ โกลด์เบอร์รี่ ธิดาแห่งสายน้ำ ซึ่งได้พบกับโฟรโด แบ๊กกิ้นส์ และเพื่อนฮอบบิทในป่าดึกดำบรรพ์ ได้ช่วยพวกเขาเอาไว้จากผู้เฒ่าหลิว เมื่อโฟรโดสวมแหวนเอก ทอมก็ยังมองเห็นเขาอยู่ แต่เมื่อทอมสวมแหวนบ้างปรากฏว่า แหวนไม่สามารถส่งผลอะไรต่อทอมเลย พวกฮอบบิทพักที่บ้านของทอมสองคืนจึงเดินทางจากไป แต่พวกเขาถูกปีศาจจับตัวไว้อีกระหว่างเดินทางผ่านเขาสุสาน ต้องเรียกให้ทอมมาช่วยไว้อีกครั้ง ทอมเดินทางไปส่งพวกฮอบบิทจนถึงชายอาณาเขตป่าดึกดำบรรพ์ และชี้ทางให้พวกเขาเดินทางต่อจนถึงเมืองบรี

เรื่องของ ทอม บอมบาดิล ถูกตัดออกไปทั้งใน เดอะลอร์ดออฟเดอะริงส์ ฉบับปี 1978 ของราล์ฟ บัคชิ และจาก ภาพยนตร์ไตรภาคเดอะลอร์ดออฟเดอะริงส์ ของปีเตอร์ แจ็คสัน ผู้เขียนบทของทั้งสองเรื่องมีความเห็นเหมือนกันว่า เรื่องของทอม บอมบาดิล แทบไม่มีส่วนเกี่ยวข้องกับเนื้อเรื่องหลัก

 ชื่ออื่นๆ 
พวกเอลฟ์เรียกทอมในภาษาซินดารินว่า ยาร์ไวน์ เบน-อดาร์ (Iarwain Ben-adar) หมายถึง แก่ที่สุดและปราศจากบิดา พวกคนแคระเรียกเขาว่า ฟอร์น (Forn) (มาจากคำในภาษาสแกนดิเนเวียน หมายถึง โบราณ) ส่วนพวกมนุษย์เรียกว่า โอรัลด์ (Orald) ซึ่งหมายถึง แก่ที่สุด  แกนดัล์ฟเคยพูดถึงทอมว่า เป็น "ผู้อาวุโสที่สุดในบรรดาสรรพชีวิตบนโลกนี้"

 ทอม บอมบาดิล คือใคร 
ไม่มีงานเขียนชิ้นใดของโทลคีนพูดถึงชาติพันธุ์ของทอมว่าเขาคือใคร เขาไม่ใช่มนุษย์ ไม่ใช่คนแคระ ไม่ใช่ฮอบบิท และยังไม่ใช่เอลฟ์  จากคำพูดของทอม บอมบาดิล เอง บอกว่า เขาเป็น "คนที่แก่ที่สุดในโลก" และ "เป็นนายเหนือทุกอย่าง" (เห็นชัดจากแหวนเอกไม่มีอำนาจเหนือเขา) ทอมยังบอกอีกว่า เขาได้เห็น "สายฝนหยดแรกตกลงบนโลก และต้นไม้ต้นแรกงอกขึ้นมา" เขายังเคย "อยู่ในความมืดใต้แสงดาวเมื่อครั้งโลกยังไม่รู้จักความกลัว ก่อนที่เจ้าแห่งความมืดจะมาจากโลกภายนอก" 

บางทฤษฎีคิดว่าทอมน่าจะเป็นหนึ่งในเหล่าไอนัวร์ คือจิตวิญญาณหรือปวงเทพผู้สร้างโลกอาร์ดา ซึ่งอยู่บนโลกนี้ "ก่อนที่เจ้าแห่งความมืดจะมาจากโลกภายนอก" บ้างก็ว่าเขาเป็น เอรู อิลูวาทาร์ (หรือ "พระผู้เป็นหนึ่ง" ตามที่เรียกในหนังสือ เดอะลอร์ดออฟเดอะริงส์) พระผู้เป็นเจ้าสูงสุดของโลกในจินตนิยายแห่งนั้น เมื่อมีผู้อ่านเขียนไปถามว่า ทอมคือ พระผู้เป็นหนึ่ง ใช่หรือไม่ โทลคีนตอบแค่ว่า ไม่ใช่

โทลคีนไม่เคยอธิบายเรื่องของทอม บอมบาดิล ให้ชัดเจนมากไปกว่าที่เป็นอยู่ นอกจากเรื่องของทอม บอมบาดิล ก็ยังมีความลับเกี่ยวกับการหายตัวไปของพวกเอนท์ไวฟ์ หรือสิ่งมีชีวิตลี้ลับในมอเรียที่มีอายุเก่าแก่ยิ่งกว่าเซารอน ในจดหมายฉบับหนึ่งของโทลคีน เขาเคยบอกว่า มีบางสิ่งบางอย่างที่ยังคงเป็นความลับ เป็นเรื่องที่ไม่กระจ่างแม้แต่กับตัวผู้เขียนเอง และนั่นเป็นส่วนที่ดีที่สุดของแฟนตาซี